Lucanus (Pseudolucanus) ibericus

Lucanus ibericus er en billeart i familien hjortebiller (Lucanidae).

Kjennetegn 
En stor (22-37 millimeter), blankt svart hjortebille . Hannens kjever er noe forstørrede, sigdformede med 4-5 små tenner på innersiden. De knebøyde antennene har vanligvis en seks-leddet vifte (sjeldnere fem ledd). Overflatestrukturen varierer en del, noen er svært blanke, andre kraftig skulpturert og matte.

Utbredelse 
Arten er utbredt i Sørøst-Europa (Albania og Hellas),  i Tyrkia i Kaukasus, Iran og Turkmenistan. Artsnavnet kan skape noe forvirring da den ikke finnes på Den iberiske halvøya, navnet spiller på et gammelt rike i det nåværende Georgia.

Systematisk plassering 
 

 Insekter, Insecta
 Ordenen biller, Coleoptera
 Underordenen Polyphaga
 Overfamilien Scarabaeoidea
 Familien hjortebiller, Lucanidae Latreille, 1806
 Underfamilien Lucaninae Latreille, 1806
 Stammen Lucanini Latreille, 1806
 Slekten Lucanus Scopoli, 1763
 Underslekten Pseudolucanus
 Lucanus (Pseudolucanus) ibericus Motschulsky, 1845

Referanser

Eksterne lenker 
 
 

Hjortebiller
Europas insekter
Tyrkias insekter
Irans insekter
Turkmenistans insekter
Biller formelt beskrevet i 1845
Dyr formelt beskrevet av Viktor Ivanovich Motschulsky